Rabada loop 3TC-wedstryd mis | Netwerk24
15 Julie 2020 19:45
Kagiso Rabada sal nie Saterdag in Centurion in aksie wees nie. Foto: Getty Images
Rabada sou die Kingfishers in die wedstryd, wat volgens ’n nuwe formaat – driespan-krieket (3TC) – beslis word, aangevoer het. Heinrich Klaasen is nou met dié span se kapteinskap toevertrou.
Die 25-jarige snelbouler is egter nie die enigste speler wat hom aan die wedstryd onttrek het nie. Krieket Suid-Afrika het Woensdagaand in ’n verklaring gesê dat ook Sisanda Magala weens die dood van ’n familielid nie in aksie sal wees nie. Nog ’n Protea, Chris Morris, is nie beskikbaar nie.
Rabada se plek in die span word ingeneem deur Thando Ntini, seun van die voormalige Protea-snelbouler Makhaya Ntini. Bjorn Fortuin neem Magala se plek in, terwyl Gerald Coetzee in Morris se plek opgeroep is.
Die wedstryd begin om 10:45 en word regstreeks op SS 2 uitgesaai. – Sportredaksie
Kites: Quinton de Kock (k), Temba Bavuma, Jon-Jon Smuts, David Miller, Dwaine Pretorius, Lutho Sipamla, Beuran Hendricks, Anrich Nortjé. Afrigter: Wandile Gwavu.
Kingfishers: Heinrich Klaasen (k), Reeza Hendricks, Janneman Malan, Faf du Plessis, Thando Ntini, Gerald Coetzee, Glenton Stuurman, Tabraiz Shamsi. Afrigter: Mignon du Preez.
Eagles: AB de Villiers (k), Aiden Markram, Rassie van der Dussen, Kyle Verreynne, Andile Phehlukwayo, Bjorn Fortuin, Junior Dala, Lungi Ngidi. Afrigter: Geoffrey Toyana.
Meer oor: Sisanda Magala | Chris Morris | Kagiso Rabada | Driespan-Krieket | Driespanwedstryd | 3-Span-Krieket | 3Tc
Joubert glo 3TC kan ‘toekoms’ wees
‘Boucher nié deel van 3TCricket’